Derfor forlænges kvindens varetægtsfængsling nu med yderligere fire uger. Det oplyser Nordjyske Medier. Kvinden er sigtet for den 11. juli at have forsøgt at dræbe sin 21-årige søn ved at skære ham i halsen med en køkkenkniv. Drabsforsøget foregik i et sommerhus i Lønstrup, hvor den 21-årige lå og sov. Han fik tre snitsår på halsen og var ikke i livsfare efter overfaldet. Den 50-årige kvinde har siden været varetægtsfængslet i surrogat, hvilket vil sige, at hun er indlagt på en psykiatrisk afdeling i stedet for at sidde i en arrest.

Referat:
Den 50-årig kvinde, der tilbage i juli forsøgte at dræbe sin egen søn med en køkkenkniv, skal mentalundersøges.